stanford-oval/wikipedia huggingface dataset:
מתודיוס בוסלאייב
העולם

העלילה מתרחשת באותו עולם כמו ספרי טניה גרוטר. עולם זה נראה כמו העולם האמיתי, אך הוא מלא בקסמים, מכשפים, יצורים קסומים ומגוון של יצורים על טבעיים נמצאים בו בשפע. בניגוד לרמזים למחצה שעוצבו לקורא הצעיר בטניה גרוטר, שם המוקד הוא בעיקר במערכת היחסים בין מכשפים, מתודיוס בוסלאייב מכסה סוגיה גדולה בהרבה של המאבק בין אור לחושך, ומדגים את האינטראקציה של אנשים ורוחות אלמותיות. (מלאכים / שדים, המכונים כאן שומרי האור / החושך), ובמקביל לעולם האנשים מוצג עולם בשם עדם שהוא מקבילה לגן עדן וטרטוריוס, שהוא הגיהנום. מתודיוס בוסלאייב כבר חוזר בבירור על התפיסה המקראית ומצהיר במפורש שהעולם הזה, כמו עמו ורוחו האלמותית, נוצר בעבר על ידי בורא אלמוות, שהוא התגלמות האהבה ואור מוחלט. עולמה של הסדרה הוא תיאיסטי, והאור כאן הוא כוח חי ופועל באופן פעיל, גמלוני, שמגיע לעזרתם של מי שפונה אליו ומחליט הכל. הטוב והרע בסדרה חלוקים בבירור, אולם, עם זאת, לא מונע מרוב הדמויות לשלב בין שני הצדדים, כך שהן מתגלות כחיות ומעניינות. בסדרה ישנם התייחסויות מעת לעת (ולעיתים קרובות לא רק התייחסויות) לאירועים הידועים המתוארים בתנ"ך (בריאת העולם, נפילתם של כמה רוחות אלמותיות מהאור והופעת החושך, קרב האור והחושך, המבול, יצירת מגדל בבל וכו') ופשוט היסטוריה חובקת עולם (לרוב רוסית) (אירועי המלחמה הפטריוטית הגדולה, אורדת הזהב, קרב הקרח ועוד) מוזכרים דמויות היסטוריות מפורסמות (נפוליאון, אטילה, ממאי) בעולם זה הומצאו והוכנסו לעולם מדעי הטבע והמושגים המטריאליסטיים של מקור העולם והאדם, בפרט תורת האבולוציה של דרווין, והוכנסו לעולם אנשי טרטרוס, שהם רוחות החושך, במטרה לזרוע לאנשים חוסר אמון בקיומם של כוחות עליונים ונפשם האלמותית, וכך להגדיל את מספר הקורבנות.
גיבורי טניה גרוטר מוזכרים לעיתים בסדרה (דרבניר, האקדמאי סרדנפלוס, יגגה, וליקי זובי, פרופסור קלופ, צ'ומה דל טורט, וניה וי), ורק ליגול שהוזכר לעיתים רחוקות מאוד והופיע בספר אחד בלבד, ב"מתודיוס בוסלאייב" כבר הופך לאנטגוניסט הראשי. כמו כן מוזכרים מקומות כמו ליסאיה גורה (שהוזכר גם ב"טניה גרוטר") ובית הספר לקסמים, כמו גם כמה ממצאים. ולהפך - מתודיוס בוסלאייב מוזכר מספר פעמים ב"טניה גרוטר". אבל באופן כללי, הם אינם חופפים יותר מדי: עלילת "מתודיוס בוסלאב" גדולה יותר, זווית הצפייה בעולם רחבה יותר, הקונספט הכללי מהורהר ורציני יותר. האחרון, הוביל לכך שחלק משאלות עולמה של טניה גרוטר במתודיוס בוסלאייב זכו לסיקור חד משמעי יותר (למשל, התברר כי אלים פגאניים הם מטבעם רוחות של חושך, שאכלסו עולמות מקבילים שהוזכרו ב"טניה גרוטר" וכאוס מופשט לא קיים), שהפרידו עוד יותר בין הסדרות הללו. כל אלה הם תוצאה טבעית של העובדה כי מתודיוס בוסלאייב מיועד לקורא מבוגר: הספרים האחרונים של הסדרה כבר שייכים לקטגוריית 16+, הם רציניים, לפעמים נטורליסטיים ואפילו הדמויות הצעירות ביותר שם כבר מגיעות לגיל עשרים.
הערות שוליים

↑  "Страница Дмитрия Емца в соц. сети «ВКонтакте»".
↑  "План выхода книг издательства «Эксмо»". אורכב מ-המקור ב-2016-06-04. נבדק ב-2020-01-05.
↑  "Книжная Витрина. Евгения Бирюкова: «Мефодий без Кирилла»" (ברוסית). top-kniga.ru. נבדק ב-2012-05-31.(הקישור אינו פעיל)
↑  "«Православная книга России». Юрий Крамар «Между светом и мраком: мистический романтизм Дмитрия Емца»" (ברוסית). yoriy-nosovsky.livejournal.com. אורכב מ-המקור ב-2012-06-27. נבדק ב-2012-05-31.
↑  "Книжное обозрение. Лев Яковлев: «Патриотический перловник»" (ברוסית). book-review.ru. אורכב מ-המקור ב-2013-04-09. נבדק ב-2012-05-31.
↑  "Новости культуры. Феномен «Хулиганского фэнтези», или Емец без фанатизма" (ברוסית). gorodovoy.spb.ru. אורכב מ-המקור ב-2013-10-02. נבדק ב-2012-06-12.
מתי אנג'ל

מתי אנג'ל (8 באוקטובר 1938 - 27 ביולי 2012) הייתה אלופה פאראלימפית ישראלית בעלת 6 מדליות, מהן 2 זהב.
ביוגרפיה

אנג'ל נולדה בבולגריה ובשנת 1948 עלתה לישראל. בשנת 1956 התגייסה לצה"ל ושירתה בחטיבה 7. בתקופת מבצע קדש נפצעה קשה בתאונת ירי ונותרה משותקת (קוואדרופלגית) ורתוקה לכסא גלגלים. לאחר תקופת שיקום למדה משפטים, הוסמכה לעריכת דין ועבדה כשלושים שנים, עד צאתה לגמלאות, כפרקליטה בפרקליטות מחוז תל אביב (פלילי).
בתקופת שיקומה הרפואי החלה לעסוק בספורט נכים במסגרת מרכז הספורט לנכים של איל"ן ומאוחר יותר בבית הלוחם תל אביב. אנג'ל עסקה בשחייה ובטניס שולחן והשתתפה לאורך השנים בארבעה משחקים הפאראלימפיים. בשנת 1960 השתתפה במשחקים הפאראלימפיים הראשונים ברומא, התחרתה בשחייה ובטניס שולחן וזכתה בשני התחומים במדליית כסף. במשחקים הפאראלימפיים תל אביב (1968) זכתה בשתי מדליות זהב בטניס שולחן ובמדליית כסף בשחיית 25 מטרים. לאחר מכן השתתפה גם במשחקים הפאראלימפיים היידלברג (1972), בה זכתה במדליית ארד בטניס שולחן, ובמשחקים הפאראלימפיים ארנהם (1980).
אנג'ל נפטרה ב-27 ביולי 2012 והובאה למנוחות בבית העלמין קריית שאול בתל אביב. היא הוכרה כחלל צה"ל שנפטרה לאחר השירות.
מלכודות בפתיחה בשחמט

מלכודות בפתיחה בשחמט מופיעות במשחקי שחמט רבים, ולעיתים משלבות את גורם ההפתעה ואלמנטים של ריתוק והקרבה.
נהוג לחלק את מלכודות הפתיחה לשני סוגים:
מוצלחת (דוגמאות מובאות בהמשך).
כושלת (דוגמה מובאת בהמשך).
מלכודת מוצלחת

מלכודת מוצלחת היא מסע או סדרה של מסעים מתוכננים היטב הגורמים ליריב להגיב עליהם כשהוא בטוח שתגובתו למסעים אלה מניבה לו יתרון בעמדה או בחומר (כפי שמצפה מתכנן המלכודת), ורק בשלב מאוחר יותר הוא מגלה שההפך הוא הנכון, היינו: מסעיו שנחשבו בעיניו למבטיחים גרמו לו להפסיד חומר או עמדה או אף להפסיד במשחק. במילים אחרות: על מסעי המלכודת להיות כאלה שלא יעלו את חשדו של היריב בגלל חריגותן מן המקובל ובו בזמן עליהם להיות מוצדקים בזכות עצמם.
ומה אם היריב מגלה את המלכודת שהוכנה לו?
במקרה זה המלכודת תמשיך להיקרא מוצלחת אם:
מתכנן המלכודת לא החליש במסעי המלכודת את מעמדו.
אין סתירה בין מסעי תוכנית המלכודת לבין הקו הכללי של תוכניתו.
אין סתירה בין מסעי תוכנית המלכודת לבין הקו הכללי של האסטרטגיה והטקטיקה של תוכניתו.
הוא יכול להמשיך בפיתוח כליו ללא פגיעה ברעיונות המרכזיים של תורת הפתיחות בשחמט.
מלכודת מוצלחת > דוגמאות למלכודות מוצלחות המביאות למט > מט לגל

המלכודת שלהלן מפורסמת וקרויה ע"ש לגל:
ה4 ה5
פ-ו3 ד6
ר-ג4 ר-ז4
פ-ג3 ז6? (ההמשך הנכון: ר-ה7 או פ-ג6 או פ-ו6)
פ:ה5!(לבן מקריב את מלכתו.שחור איבד רגלי, ואם יכה את הפרש, המלכה הלבנה תכה את הרץ השחור), ר:ד1??(היה חייב להכות את הפרש)
ר:ו7+ מ-ה7
פ-ד5 X (... ומנחית מט ליריב שנפל במלכודת)
מלכודת מוצלחת > דוגמאות למלכודות מוצלחות המביאות למט > בהגנת אוון

ד4 ב6
ה4 רב7
רד3 ו5
ה:ו5 ... (הלבן מתעלם בכוונה מן האיום על צריחו בח1 כחלק ממסעי המלכודת המתוכננת)
4. ... ר:ז2? (השחור נפל בפח)

5. מהח5+ ז6

6. ו:ז6 פו6? (גם לאחר 6. רז7 הלבן ביתרון על ידי 7. ז:ח7+ מו8 8. פו3! פו6 (8. ר:ח1? 9. פה5 ר:ה5 10. ד:ה5 מהה8 11. רח6+ פ:ח6 12. מה:ח6+ מו7 13. רג4+ ה6 (13. ד5 14. ה#6) מהו#6) 9. מהז6 ר:ו3 (9. ר:ח1 10. רח6! צ:ח7 11. פז5 וזוכה בחומר רב) 10. צז1 צ:ח7 11. מהז3!! (איום כפול- על רו3 ועל צח7) רה4 12. ר:ה4 פ:ה4 13. מהו3+! וזוכה ביתרון (13. פו6? 14. מה:א8, 13. רו6?\מה8? 14. מה:ה4 עם איום כפול- על צח7 ועל צא8, וגם על הטוב ביותר 13. מז8 יבוא מה:ה4 עם יתרון של חייל)) 

7. ז:ח7 פ:ח5

8. רז6 X
מלכודת מוצלחת > דוגמאות למלכודות מוצלחות המביאות למט > בהגנת קארו קאן

ה4 ג6
ד4 פו6
רד3 ד5
ה5 פו-ד7
ה6! ו:ה6 (גם אם השחור לא יכה ב ה6 מצבו בכי רע)
מהח5+ ז6
מה:ז6+ ח:ז6
ר:ז6 X
מלכודת מוצלחת > דוגמאות למלכודות מוצלחות המכות את מלכת היריב

למלכודת מוצלחת תיחשב לא רק מלכודת המביאה לכניעת היריב, אלא גם כל תוכנית המזכה את מתכננה ביתרון כלשהו: שיפור בעמדתו, פגיעה בהגנת היריב או זכייה בחומר ובכלל זה גם רגלי (ם).
מלכודת מוצלחת > דוגמאות למלכודות מוצלחות המכות את מלכת היריב > השחור מאבד את מלכתו > פתיחת גמביט המלכה הנרצה

ד4 ד5
ג4 ד:ג4
פו3 ג7-ג5
ה3 ג:ד4
ר:ג4 ד:ה3?
ר:ו7+ מ:ו7
מה:ד8 השחור מאבד את מלכתו
מלכודת מוצלחת > דוגמאות למלכודות מוצלחות המכות את מלכת היריב > הלבן מאבד את מלכתו > ההגנה ההודית - גמביט בודפשט

ד4 פו6
ג4 ה5
ד:ה5 פה4
ז3 ד6
ה:ד6 ר:ד6
פו3? פ:ו2!
מ:ו2 ר:ז3+
והלבן מאבד את מלכתו.
מלכודת מוצלחת > מלכודת המזכה בשני רגלים > גמביט המלך הנדחה

גם מלכודת המזכה את מתכננה בשני רגלים תיחשב למוצלחת, למשל במשחק הבא:
ה4 ה5
ו4 רג5
פו3 ד6
רג4 רז4
ו:ה5 ד:ה5
ר:ו7+ מ:ו7
פ:ה5+
במהלך הבא של הלבן הוא לוכד את הרץ וזוכה ליתרון שני רגלים.
ראו  דוגמה מנושא דומה
מלכודת כושלת

מלכודת כושלת היא מסע או סדרה של מסעים אשר מקיימים לפחות אחד מהמקרים הבאים:
מתכנן המלכודת מבוסס על שגיאה אפשרית של היריב, אך היריב אינו מבצע את השגיאה ואינו נופל למלכודת.
כחלק מיצירת המלכודת, מבוצעים מסעים אשר מחלישים את עמדתו הטקטית של מתכנן המלכודת.
קיימת סתירה בין מסעי תוכנית המלכודת לבין הקו הכללי של תוכניתו.
קיימת סתירה בין מסעי תוכנית המלכודת לבין הקו הכללי של האסטרטגיה והטקטיקה של תוכניתו.
מתכנן המלכודת אינו יכול להמשיך בפיתוח כליו ללא פגיעה ברעיונות המרכזיים של תורת הפתיחות בשחמט.
במילים אחרות: המסעים המחוללים את המלכודת הכושלת אינם טובים כשלעצמם, מחלישים את יוזם המלכודת והם מותנים בכך שהיריב יתפתה וישגה.
למלכודת כושלת ייחשב גם מצב בו כל הפסדו של מתכנן המלכודת היה מסע חסר תועלת, שכן הוא מאבד את היוזמה והיכולת להוביל את המשחק.
מלכודת כושלת > דוגמה למלכודת כושלת

ה4 ה5
פו3 פג6
רג4 פד4!?
מה מטרת מסעו השלישי של השחור? הרי הוא מפקיר את הרגלי ה5 ואף סותר את אחד הרעיונות המרכזיים של הפתיחה הקובע שלא להזיז כלי פעמיים (כדי למנוע פגיעה בפיתוח הכלים האחרים).

תקוותו (ולא תוכנית ודאית) של השחור היא כי הלבן ישגה ויבצע את ההמשך הבא:

4. פ:ה5? מהז5! (המלכה תאיים על הפרש ועל הרגלי ה5)

5. פ:ו7 מה:ז2 (הלבן יתלהב להכות צריח)
 
6. צו1 מה:ה4+(לא תישאר ללבן ברירה אלא צו1)

7. רה2 פוX3
אך ללבן מגוון אפשרויות תגובה שישימו לאל את כוונת השחור להפילו בפח, למשל:
4. 0-0 ...
או
4. ג3 ...
או
4. פג3 ...
יתרה מזאת: אם המסע הרביעי של הלבן יהיה פג3 אזי הוא יוכל ליצור בעצמו מלכודת (מוצלחת) לשחקן השחור :
4. פג3 ד6 (מצדיק את עמדת פרשו על ד4)

5. 0-0 ... (מתעלם מכוונת השחור לרתק את פרשו על ידי רז4)

5. ... רז4 (השחור נפל במלכודת)

6. פ:ה5! ... (חושף את מלכתו לאיום הרץ אך)

לשחור אסור להכות את המלכה, אם יעשה זאת יקבל מט בשני מסעים:(מט לגל)

6. ... ר:ד1

7. ר:ו7+ מה7 

8. פד5 X
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
| --- | --- |
בקרת זהויות :  GND: 4152848-7
מרכוס ת'ורנטון

| --- | --- |

ת'ורנטון במדי סקרמנטו קינגס, 2013
 לידה:  5 ביוני 1987 (בן 37) באטון רוז', לואיזיאנה, ארצות הברית
 עמדה:  קלע
 גובה:  1.93 מטרים
 מכללה:  אוניברסיטת המדינה של לואיזיאנה
 דראפט:  בחירה מספר 43, 2009 מיאמי היט
 קבוצות כשחקן
 2009–2011 2011–2014 2014 2014–2015 2015 2015–2016 2016–2017 2017–2018 2018 2018–2019:  ניו אורלינס הורנטס סקרמנטו קינגס ברוקלין נטס בוסטון סלטיקס פיניקס סאנס יוסטון רוקטס וושינגטון ויזארדס גרנד ראפידס דרייב בייג'ינג דאקס גרנד ראפידס דרייב
 הישגים כשחקן
 חמישיית הרוקיז השנייה של העונה (2010)
מרכוס טרל ת'ורנטון (באנגלית: Marcus Terrell Thornton; נולד ב-5 ביוני 1987) הוא כדורסלן אמריקאי, המשחק בעמדת הקלע. בין השנים 2009–2017 שיחק עבור 7 קבוצות שונות בליגת ה-NBA, ולאורך התקופה רשם ממוצעים כוללים של 11.9 נקודות, 2.8 ריבאונדים ו-1.4 אסיסטים למשחק. בן דודו של הכדורסלן אל ת'ורנטון.
קריירת מכללות

ת'ורנטון נולד וגדל בעיר באטון רוז' שבלואיזיאנה, ובשנת 2005 החל ללמוד במכללת קילגור אשר במזרח טקסס. לאחר שנתיים עבר ללמוד באוניברסיטת המדינה של לואיזיאנה (LSU), והחל לשחק בקבוצת הכדורסל שלה לצד אנתוני רנדולף וגארט טמפל. בסיבוב הראשון של טורניר אליפות המכללות 2009 הצטיין עם 30 נקודות, 6 ריבאונדים ו-4 אסיסטים בניצחון קבוצתו מול אוניברסיטת באטלר של בראד סטיבנס. במשחק השני של הטורניר קלע ת'ורנטון 25 נקודות, אך LSU הפסידה מול אוניברסיטת קרוליינה הצפונית, אשר זכתה בהמשך באליפות המכללות. בסיום עונת 2008/2009 זכה בתואר שחקן העונה של מחוז SEC, לאחר שהעמיד ממוצעים של 21.1 נקודות, 5.5 ריבאונדים ו-2.1 אסיסטים למשחק.
קריירת משחק > בליגת ה-NBA

בדראפט ה-NBA‏ 2009 נבחר ת'ורנטון בבחירה ה-43 על ידי מיאמי היט, ומיד נשלח בטרייד לניו אורלינס הורנטס בתמורה לשתי בחירות דראפט עתידיות. כבר במשחקו החמישי ב-NBA קלע 20 נקודות מהספסל במשחק מול פורטלנד טרייל בלייזרס, ולאורך עונת הרוקי שלו הפתיע לטובה כשקלע 14.5 נקודות בממוצע למשחק. במשחק מול קליבלנד קאבלירס ב-23 בפברואר 2010 קלע 37 נקודות, ובכך השווה את שיא המועדון לשחקן רוקי, ושבר את שיא המועדון לשחקן ספסל. בסיום אותה עונה נבחר לחמישיית הרוקיז השנייה של העונה, לצד חברו לקבוצה דארן קוליסון אשר נבחר לחמישייה הראשונה.
בפברואר 2011, לאחר כעונה וחצי עם ההורנטס, הועבר ת'ורנטון בטרייד לסקרמנטו קינגס בתמורה לקארל לנדרי. ב-27 משחקיו בסקרמנטו עד לסיום עונת 2010/2011 הוביל את קלעי קבוצתו עם ממוצע של 21.3 נקודות למשחק. ב-14 במרץ 2011 קלע שיא של 42 נקודות בניצחון הקינגס מול גולדן סטייט ווריורס. בעונה העוקבת המשיך להוביל את קלעי הקבוצה עם 18.7 נקודות ממוצע למשחק, אשר בדיעבד היו שיא הקריירה שלו לעונה שלמה. בינואר 2014 השווה את שיא הקריירה למשחק, כשקלע 42 נקודות בהפסד מול אינדיאנה פייסרס.
בפברואר 2014, לאחר כ-3 שנים בסקרמנטו, הועבר בטרייד לברוקלין נטס בתמורה לג'ייסון טרי ורג'י אוונס. עד לסיום העונה הסדירה קלע 12.3 נקודות בממוצע למשחק, כמחליפו מהספסל של ג'ו ג'ונסון, וסייע לנטס להעפיל לפלייאוף ה-NBA, בו השתתף לראשונה בקריירה. בסיבוב הפלייאוף הראשון גברה ברוקלין על טורונטו ראפטורס בתוצאה 4–3, בין היתר הודות למשחק מצוין של ת'ורנטון במשחק השביעי והמכריע, בו קלע 17 נקודות מהספסל. בחצי גמר המזרח הודחו הנטס על ידי מיאמי היט, בתוצאה 1–4.
לקראת עונת 2014/2015 נשלח ת'ורנטון לבוסטון סלטיקס, במסגרת טרייד משולש בו הייתה מעורבת גם קליבלנד קאבלירס. לאחר 39 משחקים בבוסטון הועבר בטרייד נוסף לפיניקס סאנס, יחד עם בחירת דראפט עתידית, בתמורה לאייזיאה תומאס. עד לסיום אותה עונה שותף בתשעה משחקים בלבד, בשל פציעה בגיד האכילס.
בחציה הראשון של עונת 2015/2016 שיחק עבור יוסטון רוקטס, ובמרץ 2016 עבר לשחק בוושינגטון ויזארדס. בפברואר 2017 הועבר בטרייד לברוקלין נטס, אשר מיד שחררה אותו מהקבוצה.
קריירת משחק > שלהי הקריירה

בדצמבר 2017 החל ת'ורנטון לשחק בקבוצת גרנד ראפידס דרייב מליגת הפיתוח של ה-NBA. ב-15 משחקיו בקבוצה קלע 18.9 נקודות בממוצע למשחק.
בפברואר 2018 חתם על חוזה בקבוצת בייג'ינג דאקס מליגת העל הסינית, אולם שוחרר ממנה לאחר משחק אחד בלבד.
בדצמבר 2018 חזר לשחק עבור גרנד ראפידס, ועד לסיום עונת 2018/2019 קלע 21.5 נקודות בממוצע למשחק.
הערות שוליים

↑  סטטיסטיקות הקריירה של ת'ורנטון ב-NBA, באתר basketball-reference.com
↑  סטטיסטיקות המשחק בין LSU לבאטלר, באתר sports-reference.com
↑  סטטיסטיקות המשחק בין LSU ל-UNC, באתר sports-reference.com
↑  סטטיסטיקות המכללות של ת'ורנטון, באתר sports-reference.com
↑  רשימת הנבחרים בדראפט 2009, באתר basketball-reference.com
↑  ניו אורלינס מצרפת את ת'ורנטון דרך הדראפט, באתר הקבוצה, 25 ביוני 2009
↑  סיכום המשחק בין ההורנטס לקאבלירס, באתר ESPN,‏ 24 בפברואר 210
↑  סקרמנטו מצרפת את ת'ורנטון, באתר הקבוצה, 23 בפברואר 2011
↑  סטטיסטיקות המשחק בין הקינגס לווריורס, באתר basketball-reference.com
↑  סטטיסטיקות המשחק בין הקינגס לפייסרס, באתר basketball-reference.com
↑  ברוקלין מצרפת את ת'ורנטון, באתר הקבוצה, 19 בפברואר 2014
↑  סיכום המשחק בין הנטס לראפטורס, באתר ESPN,‏ 4 במאי 2014
↑  בוסטון מצרפת את ת'ורנטון וזלר, באתר הקבוצה, 10 ביולי 2014
↑  פיניקס מצרפת את ת'ורנטון, באתר הקבוצה, 19 בפברואר 2015
↑  ת'ורנטון חותם על חוזה ביוסטון, באתר הקבוצה, 25 ביולי 2015
↑  ברוקלין משחררת את ת'ורנטון, באתר הקבוצה, 23 בפברואר 2017
1 2  הסטטיסטיקות של ת'ורנטון בליגת הפיתוח, באתר basketball-reference.com
↑  ת'ורנטון חותם על חוזה בבייג'ינג דאקס, באתר court-side.com,‏ 13 בפברואר 2018
מריה טקאוצ'י

| --- | --- |

 לידה:  20 במרץ 1955 (בת 69) Izumo, יפן 
 מוקד פעילות:  יפן 
 תקופת הפעילות:  מ-1978 
 מקום לימודים:  אוניברסיטת קיו, Shimane Prefectural Taisha High School 
 סוגה:  סיטי פופ, מוזיקת נשמה, פאנק, ג'יי-פופ, דיסקו 
 שפה מועדפת:  יפנית 
 חברת תקליטים:  וורנר מיוזיק יפן, BMG Japan 
 בן או בת זוג:  Tatsurō Yamashita (אפריל 1982–?) 
 פרסים והוקרה:  Japan Record Awards (1990) 
 www.mariyat.co.jp
 פרופיל ב-IMDb
 חתימה:  
 
מריה טקאוצ'י (ביפנית: 竹内 まりや, נולדה ב-20 במרץ 1955) היא זמרת וכותבת שירים יפנית. טקאוצ'י היא מהאמנים המוזיקליים המצליחים ביותר ביפן מבחינה מסחרית, כאשר לאורך השנים היא מכרה מעל ל-16 מיליון תקליטים. השירים אשר היא הייתה מעורבת בהפקתם בתחילת הקריירה, בין סוף שנות השבעים עד שנות השמונים, נחשבים לשירים בולטים במיוחד בסוגה המוזיקלית סיטי פופ.
ביוגרפיה > חיים מוקדמים

טקאוצ'י נולדה בעיר טאישה (אנ') במחוז שימאנה שנמצא במערב יפן. במהלך ילדותה משפחתה הפעילה פונדק דרכים מסורתי אותו הקים במקור הסבא רבא של טקאוצ'י בשנת 1877. במהלך ילדותה משפחתה של טקאוצ'י נהגה תמיד לנגן תקליטים עם מוזיקה מכל רחבי העולם. טקאוצ'י למדה לנגן על פסנתר וגיטרה שהייתה בכיתה ג'. לטענתה להקת הביטלס השפיעו רבות עליה בילדותה.
בשנת 1972, בשנתה השלישית בבית הספר התיכון, לקחה חלקה בתוכנית חילופי תלמידים אשר במסגרתה קיבלה את ההזדמנות ללמוד במשך שנה אחת בעיר רוק פולס (אנ') במדינת אילינוי שבארצות הברית.
בשנת 1974 החלה טקאוצ'י ללמוד ספרות אנגלית באוניברסיטת קיו.
חיים אישיים

באפריל 1982 נישאה טקאוצ'י לחברה המוזיקאי טאטסורו יאמאשיטה. לזוג בת אחת. במאי 2018 הפכה טקאוצ'י לבעלת פונדק הדרכים המסורתי של משפחתה.
דיסקוגרפיה > אלבומי אולפן

| שנה | שם האלבום | חברת התקליטים | מיקום שיא במצעד הפזמונים היפני | כמות האלבומים שנמכרו |
| --- | --- | --- | --- | --- |
| 1978 | Beginning | RCA | 17 | 113,000 |
| 1979 | University Street | RCA | 7 | 236,000 |
| 1980 | Love Songs | RCA | 1 | 358,000 |
| 1980 | Miss M | RCA | 14 | 73,000 |
| 1981 | Portrait | RCA | 14 | 103,000 |
| 1984 | Variety | Moon Records (Warner Music Japan) | 1 | 483,000 |
| 1987 | Request | Moon Records (Warner Music Japan) | 1 | 1,072,000 |
| 1989 | Quiet Life | Moon Records (Warner Music Japan) | 1 | 1,155,000 |
| 2000 | Souvenir: Mariya Takeuchi Live (הקלטה של הופעה חיה) | Moon Records (Warner Music Japan) | 3 | 335,000 |
| 2001 | Bon Appetit! | Moon Records (Warner Music Japan) | 1 | 1,224,000 |
| 2004 | Longtime Favorites (אלבום עם שירי קאבר) | Moon Records (Warner Music Japan) | 1 | 348,000 |
| 2007 | Denim | Moon Records (Warner Music Japan) | 1 | 466,000 |
| 2014 | Trad | Moon Records (Warner Music Japan) | 1 | 262,000 |
דיסקוגרפיה > אלבומי אוסף

| שנה | שם האלבום | חברת התקליטים | כמות האלבומים שנמכרו |
| --- | --- | --- | --- |
| 1982 | Viva Mariya!! | RCA | 32,000 |
| 1990 | Morning Glory | Moon Records | 21,000 |
| 1994 | Impressions | Moon Records | 3,052,000 |
| 2008 | Expressions | Moon Records | 895,000 |
| 2013 | Mariya's Songbook | Moon Records |  |
| 2019 | Turntable | Moon Records | 128,456 |
דיסקוגרפיה > סינגלים

| שנה | שם הסינגל | מיקום שיא במצעד הפזמונים היפני |
| --- | --- | --- |
| 1978 | "Modotte Oide, Watashi no Jikan (戻っておいで･私の時間)" | 84 |
| 1979 | "Dream of You: Lemon Lime no Aoi Kaze (ドリーム・オブ・ユー～レモンライムの青い風～)" | 30 |
| 1979 | "September" | 39 |
| 1980 | "Fushigi na Peach Pie (不思議なピーチパイ)" | 3 |
| 1980 | "Futari no Vacance (二人のバカンス)" | 42 |
| 1981 | "Ichigo no Yūwaku (イチゴの誘惑)" | 80 |
| 1981 | "Special Delivery: Tokubetsu Kokubin (特別航空便)" / "Crying All Night Long" | אין מידע |
| 1981 | "Natalie" | 70 |
| 1984 | "Mou Ichido (もう一度)"/"Honki de Only You (本気でオンリーユー) (Let's Get Married)" | 20 |
| 1984 | "Mersey Beat de Utawasete (マージービートで唄わせて)" | 78 |
| 1985 | "Plastic Love" | 86 |
| 1986 | "Koi no Arashi (恋の嵐)" | 20 |
| 1986 | "Toki no Tabibito (時空の旅人)" | 46 |
| 1987 | "Yume no Tsuzuki (夢の続き)" | 43 |
| 1987 | "Eki (駅)"/"After Years" | 55 |
| 1988 | "Genki o Dashite (元気を出して)" | 70 |
| 1989 | "Single Again" | 2 |
| 1990 | "Kokuhaku (告白)" | 3 |
| 1991 | "Eki (駅)" (הוצאה מחודשת) | 18 |
| 1992 | "Manhattan Kiss" | 11 |
| 1992 | "Uchi ni Kaerō (家に帰ろう) (My Sweet Home)" | 18 |
| 1992 | "Shiawase no Sagashikata (幸せの探し方)" | 42 |
| 1994 | "Ashita no Watashi (明日の私)" | 19 |
| 1994 | "Junai Rhapsody (純愛ラプソディ)" | 5 |
| 1994 | "Honki de Only You (本気でオンリーユー) (Let's Get Married)" (הוצאה מחודשת) | 48 |
| 1995 | "Kon'ya wa Hearty Party (今夜はHearty Party)" | 3 |
| 1996 | "Lonely Woman" | 13 |
| 1998 | "Camouflage" / "Winter Lovers" | 1 |
| 1999 | "Mou Ichido (もう一度)" (הוצאה מחודשת) | 35 |
| 1999 | "Tenshi no Tameiki (天使のため息)" | 6 |
| 2001 | "Mayonaka no Nightingale (真夜中のナイチンゲール)" | 7 |
| 2001 | "Mainichi ga Special (毎日がスペシャル)" | 40 |
| 2001 | "Nostalgia" | 30 |
| 2006 | "Henshin (返信)" / "Synchronicity" | 8 |
| 2006 | "Slow Love" | 30 |
| 2006 | "Ashita no Nai Koi (明日のない恋)" | 19 |
| 2007 | "Chance no Maegami (チャンスの前髪)" (דואט עם יוקו הרה) | 23 |
| 2012 | "Inochi no Uta (いのちの歌)" | 10 |
| 2013 | "Tasogare Diary (たそがれダイアリー)" | 15 |
| 2018 | "Chiisana Negai/Ima wo Ikiyou (Seize the Day)" (小さな願い/今を生きよう(Seize the Day)) | 6 |
| 2019 | "Tabi no Tsuzuki" (旅のつづき) | 3 |
| 2020 | "Inochi no Uta" (いのちの歌(スペシャル・エディション)) | 1 |
הערות שוליים

↑  "竹内まりや Official Web Site : PROFILE". mariyat.co.jp. Smile Company Ltd. נבדק ב-1 בדצמבר 2019. {{cite web}}:  (עזרה)(הקישור אינו פעיל)
↑  "竹内まりや、『ダンボ』日本版エンドソング担当 山下達郎もコーラスで参加". Oricon. 6 במרץ 2019. נבדק ב-1 בדצמבר 2019. {{cite news}}:  (עזרה)
↑  "Mariya Takeuchi: The pop genius behind 2018's surprise online smash hit from Japan". Japan Times. 17 בנובמבר 2018. ארכיון מ-10 בדצמבר 2018. נבדק ב-12 בדצמבר 2018. {{cite web}}:  (עזרה)
↑  "竹内まりや". oricon.jp. Oricon. נבדק ב-1 בדצמבר 2019. {{cite web}}:  (עזרה)
↑  週間 CDアルバムランキング 2019年09月23日付 [Weekly CD Album Ranking on September 23, 2019] (ביפנית). Oricon. נבדק ב-18 בספטמבר 2019. {{cite web}}:  (עזרה)
| --- | --- |
בקרת זהויות :  CiNii: DA12433796  ISNI: 0000 0003 7797 8560  MusicBrainz: 02bdc7ec-d102-4698-85e2-789a42d40b9c  NDL: 00114191  VIAF: 256139568   WorldCat (עם VIAF): 256139568
מנחם מרון

| --- | --- |

 לידה:  21 באוגוסט 1928 ה' באלול ה'תרפ"ח רומניה טרנסילבניה, רומניה 
 פטירה:  28 באוגוסט 2017 (בגיל 89) ו' באלול ה'תשע"ז ישראל גבעתיים, ישראל 
 תאריך עלייה:  1945
 מדינה:  ישראל 
 כינוי:  מנדי
 השתייכות:   ההגנה   צבא הגנה לישראל
 תקופת הפעילות:  1947–1983 (כ־36 שנים)
 דרגה:    אלוף
 תפקידים בשירות
 מפקד אזור בהגנה  מפקד מחלקה בגדוד השמיני בחטיבת הנגב  סגן מפקד הכוחות המשוריינים בסיני  ראש לשכת הרמטכ"ל  ראש מטה פיקוד הדרום  ראש פרויקט פיתוח טנק המרכבה  מפקד המכללה לביטחון לאומי  ראש מחלקת ההדרכה במטכ"ל ומפקד אוגדה 319  נספח צה"ל בארצות הברית
 פעולות ומבצעים
   מלחמת העצמאות   מבצע קדש   מלחמת ששת הימים   מלחמת ההתשה   מלחמת יום הכיפורים
 תפקידים אזרחיים
 מנכ"ל משרד הביטחון, מנכ"ל חברת ייעוץ והשקעות, דירקטור בחברות שונות
 
מנחם (מנדי) מרון (21 באוגוסט 1928 – 28 באוגוסט 2017) היה אלוף בצה"ל, מנכ"ל משרד הביטחון ומנהל ישראלי.
ביוגרפיה

נולד בשם מנדי מרקוביץ כבן הבכור למשפחה בת חמישה ילדים בטרנסילבניה שברומניה.
בשנת 1945 עלה לבדו לארץ ישראל, בגיל 17, כחלק מגרעין קיבוץ צאלים שבנגב במסגרת תנועת "גורדוניה". בארץ עבר הכשרה בקיבוצים רמת יוחנן ומצובה. בעל תואר מהנדס תעשייה וניהול מהטכניון בחיפה, בוגר קורסים צבאיים בישראל, בצרפת ובאנגליה.